**Αθήνα:** 22.09.2020

**Αρ. Πρωτ.:** 1149

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Η ΕΣΑμεΑ ζητά την άμεση εφαρμογή της γνωμοδότησης του ΝΣΚ για τη γνωστοποίηση των ονομάτων των γιατρών των ΚΕΠΑ**

[Επιστολή προς τον Διοικητή του e-ΕΦΚΑ](https://www.esamea.gr/our-actions/yeka/4956-ziteitai-apo-ton-e-efka-i-amesi-efarmogi-tis-gnomodotisis-toy-nomikoy-symboylioy-toy-kratoys-sxetika-me-ti-gnostopoiisi-ton-onomaton-iatron-kepa) κ. Χάλαρη απέστειλε η ΕΣΑμεΑ με την οποία ζητά την άμεση εφαρμογή της γνωμοδότησης του Νομικού Συμβουλίου του Κράτους σχετικά με τη γνωστοποίηση των ονομάτων των γιατρών των ΚΕΠΑ.

Η ΕΣΑμεΑ με τις συνεχείς και επίμονες παρεμβάσεις της τα τελευταία χρόνια, διεκδικεί την βελτίωση των ΚΕΠΑ σε όλα τα επίπεδα, ανάμεσά τους τη γνωστοποίηση των ονομάτων των ιατρών. Έχει επισημάνει από την αρχή της λειτουργίας των ΚΕΠΑ, ότι οι γνωματεύσεις αναπηρίας που εκδίδονται και χορηγούνται, πρέπει να υπογράφονται από τους ιατρούς εξέτασης, όπως γίνεται και με τις γνωματεύσεις της ΑΣΥΕ, διότι η ανωνυμία που υπάρχει έχει οδηγήσει σε ασύμβατη με τη λειτουργία των επιτροπών συμπεριφορά και έχει οδηγήσει πολίτες που θεώρησαν ότι αδικήθηκαν σε διοικητικά δικαστήρια.

Σύμφωνα με τη γνωμοδότηση του Νομικού Συμβουλίου του Κράτους της 17ης Ιουλίου 2020, - η οποία έχει ήδη παραληφθεί από τις υπηρεσίες του οργανισμού σας αλλά σας την επισυνάπτουμε και εμείς - ικανοποιείται το εν λόγω αίτημα της ΕΣΑμεΑ, για γνωστοποίηση των ονομάτων ιατρών των υγειονομικών επιτροπών των ΚΕΠΑ, μετά από αίτηση του ενδιαφερόμενου προσώπου.

Ως εκ τούτου ζητάμε από τη διοίκηση του e-ΕΦΚΑ να προχωρήσει άμεσα στην αποδοχή της, ως έχουσα τη σχετική αρμοδιότητα και ευθύνη και φυσικά να τη θέσει σε άμεση εφαρμογή.

[Τη γνωμοδότηση μπορείτε να τη δείτε εδώ](https://is.gd/9IPb4D)

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |